**Тема**:Сыйфат,сыйфатның мәгънәсе,сораулары.

**Максат**:1.Сыйфат һәм аның сөйләмдәге роле белән таныштырырга.

 2.Фикерләү сәләтләрен үстерү өстендә эшләргә.

 3.Татар теленә мәхәббәт тәрбияләргә.

**Җиһазлау**:дәреслек Татар теле,3 нче сыйныф,70-73 нче битләр.З.И.Җамалетдинова;С.Г.Вагыйзов”Кызыклы грамматика”,ИКТ.

 **Дәрес барышы**

**I Мотивлаштыру-ориентлаштыру.**

1.Матур язу.

*Әә ән әл әи нә ни*

*Әсма әнисен бик ярата.*

2. Актуальләштерү.

-Сез нинди сүз төркемнәрен беләсез?

Бу сүз төркемнәре турында нәрсәләр белдегез?

3.Уку мәьсәләсен кую.(слайд)

Уен”Бел!”

**Куркак,йомшак,ак ...**

**Явыз,усал,соры ...**

**Тырыш,эшчән,пөхтә ...**

**Суык,буранлы,җилле ...**

\_Бу сүзләр нәрсәне белдерә?(Предметның билгесен)

-Бу сүзләр ярдәмендә сез нәрсә белдегез?(Кем яки нәрсә турында сүз барганын.)

-Бу сүзләр нинди сүз төркеменә карый?Куркак,йомшак,ак..(Сыйфатлар)

-Димәк без бүген дәрестә нишләрбез?(Сыйфат сүз төркемен өйрәнербез)

(Үзбәя)

**II Уку мәсьәләсен өлешләп чишү.**

1.Дәреслектәге 1 нче бирем өстендә эшләү(төркемнәрдә киңәшләшеп, нәтиҗә ясау)

-1 нче биремне укыгыз.

-Төркемнәрдә киңәшләшеп нәтиҗә ясагыз.

Нәтиҗә:

-Бу сүзләр нинди соравына җавап бирә?

-Алар сыйфат сүз төркеменә карый.

2.Дәреслектәге нәтиҗәне уку.(слайд)

-Дәреслектәге нәтиҗәне укыгыз.

-Төркемнәрдә,парларда үз-үзегезгә сөйләгез.

-Әйдәгез, бер укучы сөйләп күрсәтсен.(Үзбәя)

\_Сыйфатлар нинди максат белән кулланыла?(Сыйфатлар безнең сөйләмне тулы ,матур итеп күрсәтергә ярдәм итәләр)

3.185 нче күнегү.

-Биремне укыгыз.

**III Физминутка(слайд)**

Укытучы сүз төркемнәрен укый,укучылар хәрәкәтләр башкара.(исем -кулларны өскә күтәрәләр,фигыль-аякларны тыпырдаталар,сыйфат-кулларны чәбәклиләр)

Китап,яза,озын,кыш,йоклый,җиңел...

4.186 нчы күнегү.(слайд)

(Парларда эшләү,тикшерү,үзбәя)

-Биремне укыгыз.

-Текстны укыгыз.

Ни турында?(Үксез кыз турында)

-Беренче җөмләне тагын укыгыз.Исемнәрне һәм аларның билгесен белдереп килгән сүзләрне табыгыз.Сорау куегыз.(Нинди? )тулган айга.

-Алга таба,парларда киңәшләшеп,шулай дәвам итегез.(Эшләрне слайд буенча тикшерү).

5.-Шулай ук төрле билгеләре буенча предметның исемен табып,нәрсә икәнен әйтеп була.(слайд)

-Табышмакны укыгыз.

**Түгел мамыклы һәм йомшак,**

**Булды хәзер ул ябышкак,**

**Күзәнәкле һәм сөрмәле...**

**Түгел чаңгыда йөрмәле.**

**Хәзер инде ул ак түгел,**

**Карасу,соры һәм юеш.**

**Ул карт хәзер,бозлы,сулы,**

**Челтәрле,елак һәм юаш.**

Төрле билгеләре бунча предметның исемен табып буламы?(Була.Язгы кар.)

-Ни өчен язгы кар дип уйлыйсыз?(Чөнки язгы кар ябышкак,күзәнәкле,сөрмәле,ак түгел,карасу,соры,юеш.)

7.Кышкы карның билгеләрен язу.

-Сез язгы карның билгеләрен санап күрсәттегез,ә хәзер кышкы карның билгеләрен әйтеп карагыз.

-Дәфтәрегезгә сыйфатларын күрсәтеп,кар сүзен языгыз әле.(Нинди кар?Ак кар,йомшак кар,мамык кар,ябалак кар,җепшек кар...)

8.Уен”Исемнәрен табыгыз”(слайд)

**Айлы ....(төн).Кояшлы ....(көн).Тирән ...(су).Балыклы ...(күл).Бөдрә ...(чәч).Хәйләкәр ...(төлке).Куркак ...(куян).Усал ...(бүре).**

9.Сүзлек эш.

-Бу дәрескә бирелгән сүзләрне укыгыз.Сүздәге орфограмманы әйтегез.(Слайд)

**IV Рефлексив бәяләү.**

1.Рефлексив кабатлау.

-Нәрсә эшләдек?(Сыйфат сүз төркемен өйрәндек.)

-Ничек эшләдек?(Сыйфатларны ,үзләре бәйләнеп килгән сүзләрне таптык,мәгънәсен ачыкладык).

-Экрандагы сорауларга җавап бирегез)(слайд)

2.Өй эше(сайлап алып эшләргә)(слайд)

а)Нәтиҗәне ныгытыгыз,188 нче күнегү.

б)189 нчы күнегү.